ועדת הכנסת, כנסת 23, פרוטוקול מספר 29, 2020-06-30 11:00

השניה והשלישית: א.

השניה והשלישית: הצ"ח להארכת תוקפן של תקנות שעת חירום (נגיף הקורונה החדש) (אזור מוגבל) (מ/1330).

השניה והשלישית: הוספת ממלא מקום קבוע בוועדת הכספים, מטעם סיעת הרשימה המשותפת

השניה והשלישית: נכחו: חברי הוועדה: איתן גינזבורג – היו"ר בועז טופורובסקי חברי הכנסת:

השניה והשלישית: צבי האוזר – יו"ר ועדת החוקה, חוק ומשפט אלי אבידר אריאל בוסו אליהו ברוכי טלי פלוסקוב עינב קאבלה אלעזר שטרן מוזמנים: מירי פרנקל שור – יועמ"ש ועדת החוץ והביטחון נינה כהן קרן (באמצעים מקוונים) – עוזרת ראשית בלשכה המשפטית לבריאות הציבור מנהלת הוועדה: נועה בירן - דדון רישום פרלמנטרי: לאה קיקיון קביעת ועדה לדיון בצו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי התוספת לחוק), התש"ף-2020, לפי חוק לתיקון ולקיום תוקפן של תקנות שעת חירום (נגיף הקורונה החדש-הגבלת פעילות), התש"ף-2020

איתן גינזבורג: שלום לכולם, אני מתכבד לפתוח את הדיון.

איתן גינזבורג: יש לנו מספר נושאים על סדר היום.

איתן גינזבורג: לפני כן חבר הכנסת שטרן רוצה לומר דברים.

אלעזר שטרן: אתמול בלילה סיכמנו דברים, העברנו החלטה על פיצול חוק.

אלעזר שטרן: אני אומר לך את זה בתור יושב-ראש ועדת הכנסת.

אלעזר שטרן: העברנו חוק על פיצול הדיון בנושא האיכונים של השב"כ.

אלעזר שטרן: היתה הסכמה של הקואליציה-אופוזיציה, ואולי לבקשת הקואליציה, אני לא יודע, הסכמנו לוותר על הפיצול ולהיכנס לנוהל של דיונים רציפים כדי להעביר את זה ביום שני בקריאה שנייה ושלישית, וגם לא לדבר יותר מאשר 6-4 שעות.

איתן גינזבורג: עד חמש שעות.

אלעזר שטרן: אוקיי.

אלעזר שטרן: קיבלנו את זה, למרות החשיבות.

אלעזר שטרן: אני יכול להגיד גם לפרוטוקול שהאמת היא שהתפלאתי שאחרי שזה עבר ביום רביעי שעבר בדחיפות כזו גדולה, איך לא התכנסנו כבר אז בימי חמישי וראשון.

איתן גינזבורג: במקום זה היינו במקום אחר.

אלעזר שטרן: סדרי עדיפויות, כן.

אלעזר שטרן: אבל עיקר הדברים זה לא מה שהסכמנו, בגלל שאם זה באמת חשוב וזה חיי אדם – למרות שאני לא חושב ככה, אבל לא משנה, אני מקבל את זה – מי שחושב ככה, שיעשה את הכל.

אלעזר שטרן: עכשיו התברר לנו שהסיכום של אתמול מופר ואנחנו כן הולכים לדיונים על חוק מפוצל, החל מהיום.

אלעזר שטרן: כל הסיפור של איך נראית הכנסת, אני מניח שאתה מרגיש את זה, אני יודע שיושב-ראש הכנסת מרגיש את זה – זה סוג של קרקס, בקטעים שבאים והולכים.

אלעזר שטרן: יש השפעה מסוימת לקורונה, אבל אי אפשר לתלות את הכל בקורונה.

אלעזר שטרן: אם אתמול הגענו לסיכום, לא יכול להיות שאפילו סיכום הוא לא סיכום, על עבודה של הכנסת בהקשרים האלה.

אלעזר שטרן: ואני אומר, באמת: זה לא עניין של קואליציה-אופוזיציה.

אלעזר שטרן: אני אומר לכם את האמת בלי הצגות.

אלעזר שטרן: כמה שאני מכיר את מה שקורה למעמדה של הכנסת בשנים האחרונות, במיוחד בשנה האחרונה, אני חושב שאנחנו כל רגע פה תורמים להתדרדרות המושג הזה של "כנסת ישראל".

אלעזר שטרן: אני חושב שאתם, במקרה הזה, אבל יכול להיות גם אנחנו בהרבה מקרים – צריכים קצת לעצור את זה.

אלעזר שטרן: ובהקשר הזה הפליק-פלאק הזה על סיכומים של דיונים, אני חושב שהוא לא בסדר, הוא פוגע בכולנו.

איתן גינזבורג: אין לי אלא להסכים עם כל מילה שאמרת.

אלי אבידר: אדוני היושב-ראש, אני הייתי בטוח שאני אקבל הבוקר הודעה שהדיון הזה מבוטל מאחר והיה סיכום אתמול שמבטלים את הפיצול והולכים על החוק הרחב ביום שני, כולל דיונים, כולל הצבעה.

אלי אבידר: ולי זה ברור מה שאני אומר כבר מספר שבועות, ואני אומר את זה לעמיתים שלי בכחול-לבן, שנתניהו הולך לבחירות, ואין לו שום בעיה להפר את הסיכומים.

אלי אבידר: והדבר הזה הוא ההוכחה המידית שהוא הולך לבחירות, וזו חוצפה.

אלי אבידר: זה לשים את עבודת הכנסת ברמה הנמוכה ביותר שאפשר.

אלי אבידר: ולמה אתם נותנים לזה יד?

אלי אבידר: אנחנו עכשיו זומנו לדיון הזה אחרי שאתמול היה סיכום.

אלי אבידר: אין שום משמעות לסיכום?

אלי אבידר: עשינו את זה עם אנשים בכירים.

אלי אבידר: ואני יודע שאתה היית חלק מזה ואתה מכים עם זה.

אלי אבידר: אבל היה כאן גם יושב-ראש ועדת החוץ והביטחון שדיבר, והוא לא דיבר בשם עצמו, הוא דיבר בשם קואליציה.

אלי אבידר: מה קורה פה?

אלי אבידר: ראש הממשלה איבד את כל הבלמים.

אלי אבידר: הוא רוצה לצאת לבחירות.

אלי אבידר: הוא חייב את השב"כ בעניין הזה.

אלי אבידר: הוא חושב שהוא ימנע את המחאה האזרחית דרך התקנה של השב"כ, ואחרי זה אומרים לנו שאנחנו עושים קונספירציות.

אלי אבידר: זה קונספירציות?

אלי אבידר: זה בן אדם שחייב את השב"כ.

אלי אבידר: הוא דוהר בטירוף.

אלי אבידר: ואני שומע גם את מה שאומר יושב-ראש כחול לבן היום, ב YNET.

אלי אבידר: תגידו לציבור את האמת: האיש הזה לא רוצה להחזיק את הממשלה.

אלי אבידר: הוא רוצה להכניס את השב"כ, הוא לא רוצה להעביר את התקציב, הוא לא סופר את החרדים.

אלי אבידר: תשימו לזה אמברקס.

אלי אבידר: שמרו על הכבוד שלכם, שמרו על הכנסת.

אלי אבידר: ריבונו של עולם, יש פה עם שצריך לשרת אותו.

אלי אבידר: תודה רבה.

איתן גינזבורג: תודה.

איתן גינזבורג: יש לנו מעבר לסעיף הזה גם עוד נושאים אחרים שהם חלק מתפקידנו כחברי כנסת וחברי ועדת הכנסת.

איתן גינזבורג: נעבור לנושא - קביעת ועדה לדיון בצו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי התוספת לחוק), התש"ף-2020, לפי חוק לתיקון ולקיום תוקפן של תקנות שעת חירום (נגיף הקורונה החדש-הגבלת פעילות), התש"ף-2020.

איתן גינזבורג: המליאה אישרה חוק שהכינה ועדת הקורונה, ומתוקף החוק מבקשים להוציא צו, כפי שנקבע בחוק, ואת הצו הזה תאשר ועדה שתקבע ועדת הכנסת.

ארבל אסטרחן: בעניין מספר האנשים באירועים, זה עניינו של הצו.

ארבל אסטרחן: כשוועדת הקורונה חוקקה את החוק היא רצתה לכתוב שהצו יהיה באישור ועדת הקורונה.

ארבל אסטרחן: מאחר והיא ועדה מיוחדת ולא ועדה קבועה שמנוייה בתקנות, אי אפשר היה לציין את שמה בחוק.

ארבל אסטרחן: אם זו היתה ועדה קבועה – הוועדה היתה כותבת את שמה של הוועדה, כשזה חוקק.

ארבל אסטרחן: הכוונה של הוועדה היה שזה יחזור אליה, לאותה ועדה שחוקקה.

איתן גינזבורג: ולכן בחוק, מה שנקבע הוא שוועדת הכנסת תקבע איזו ועדה תדון באישור הצו, ולצורך כך התכנסנו.

אלעזר שטרן: סליחה, רגע.

אלעזר שטרן: המשמעות היא שיישמט מתוך החוק התנאי של ועדה?

אלעזר שטרן: זאת אומרת – ייכנס לחוק שם הוועדה שעליו אנחנו מחליטים?

ארבל אסטרחן: לא.

ארבל אסטרחן: החוק שכבר עבר אמר שהממשלה יכולה להעביר צו באישור ועדה.

ארבל אסטרחן: בדרך כלל אנחנו כותבים בחוק באישור של איזה ועדה.

ארבל אסטרחן: כאן כתוב: באישור ועדה שתקבע ועדת הכנסת.

ארבל אסטרחן: אנחנו צריכים לקבוע איזו ועדה.

אלעזר שטרן: אז זה בדיוק מה שאני שואל: כל פעם מחדש?

איתן גינזבורג: כן, כל פעם שיעשו צו - - -

ארבל אסטרחן: אם יהיו עוד צווים כאלה.

איתן גינזבורג: כל צו מתוקף החוק הזה יצטרך לבוא לכאן שנדון ונחליט איזו ועדה תדון בצו.

אלעזר שטרן: אי אפשר לקבוע פעם אחת לאיזו ועדה?

ארבל אסטרחן: אפשר גם לעשות גם פעם אחת.

אלעזר שטרן: ממה שאני מבין – אנחנו כן יכולים להחליט שזו תהיה ועדת הקורונה?

ארבל אסטרחן: כן.

אלעזר שטרן: זאת אומרת – החוק לא, ואנחנו כן.

ארבל אסטרחן: נכון, כי זו לא ועדה סטטוטורית.

אלעזר שטרן: אני מבין, אני מבין.

אלעזר שטרן: אז עכשיו, מה אנחנו רוצים להחליט, שזה ילך לוועדת הקורונה או לוועדה אחרת.

איתן גינזבורג: קורונה.

איתן גינזבורג: בגלל שהם דנו בחוק.

אלעזר שטרן: אבל מעכשיו, כל פעם, בגלל שאי אפשר לכתוב את זה בחוק, אחרת הייתי מציע ועדה אחרת – אבל אני מבין שרוצים שזה ילך לוועדת הקורונה.

ארבל אסטרחן: זו ועדה שהוקמה לכל כהונת הכנסת הזו.

אלעזר שטרן: אני מבין.

אלעזר שטרן: אני מבין.

אלעזר שטרן: כל כך הרבה דברים סידרנו, אי אפשר פעם אחת לסדר את הסטטוס של הוועדה, וזהו?

איתן גינזבורג: היא מסודרת, היא ועדה לכל דבר ועניין.

ארבל אסטרחן: הנה, ארבל אסטרחן אומרת שזה לא לכל דבר ועניין.

ארבל אסטרחן: - - - בתקנון, אבל היא ועדה לכל דבר ועניין.

אלעזר שטרן: אי אפשר להכניס לתקנון?

ארבל אסטרחן: לא.

איתן גינזבורג: הוועדה הזו הוקמה מכיוון שנפגשנו, נתקלנו בנגיף וכדי להתמודד עם המשבר הנוכחי הקמנו ועדה ייעודית.

איתן גינזבורג: מה שאתה מציע עכשיו זה לקבוע בתקנון הכנסת שהוועדה הזו תהיה קיימת לעולם ועד.

איתן גינזבורג: אז אפשר, באופן עקרוני, אבל לא נראה לי שזה נכון שנקבע שלעולם ועד תהיה פה ועדת קורונה.

אלעזר שטרן: אל"ף, היה אפשרי, אבל אני מבין שזה חוק וזה תקנון וזה בלגן של תקנון הכנסת.

אלעזר שטרן: מה שכן אפשר היה – וגם פה יש לנו שני סעיפים.

אלעזר שטרן: אם היינו קובעים פעם אחת שלכל נושא של דיוני קורונה זה ועדת הקורונה, אז גם היום היה פה רק סעיף אחד.

ארבל אסטרחן: שלפי החוק הזה.

ארבל אסטרחן: לפי חוק הגבלת פעילות – שיגיעו צווים מהממשלה לפי חוק זה, הוועדה זו ועדת הקורונה.

איתן גינזבורג: אבל רק על החוק הזה, לא כל חוק שעוסק בקורונה.

אלעזר שטרן: אבל כל הצווים שיגיעו על החוק הזה.

ארבל אסטרחן: כן.

ארבל אסטרחן: זה יהיה 250, ואחר כך ירצו לעשות 550 – אז שוב.

איתן גינזבורג: זה אפשרי.

איתן גינזבורג: אין בעיה.

איתן גינזבורג: אם זה מקובל עליכם, כדי למנוע את ההתכנסות שלנו - - -

אלעזר שטרן: כן, פעם שכבר עבר החוק.

אלעזר שטרן: לא שהתלהבנו, אבל כן.

איתן גינזבורג: אז מקובל עליכם לוועדת הקורונה, לגבי הצו הזה, ובכלל – כל הצווים שנוגעים לחוק הזה.

טלי פלוסקוב: אני מצטרפת לגמרי להצעה של חבר הכנסת אלעזר שטרן, בשביל מה שכל פעם נתכנס מחדש.

ארבל אסטרחן: השאלה אם אתה רוצה לשמוע גם נציג.

ארבל אסטרחן: בדרך כלל הממשלה לא מתערבת באיזה ועדה משהו בכנסת נדון.

איתן גינזבורג: נינה כהן קרן – יש לכם תובנה להוסיף לדיון הזה, מעבר לעובדה שאתם רוצים שזה יעבור לוועדת הקורונה?

נינה כהן קרן: לא, אין לנו תובנה.

נינה כהן קרן: נראה לי שזה נכון לאור זה שזו הוועדה שמכירה באמת את הפרטים של החוק.

נינה כהן קרן: - - -

איתן גינזבורג: האם זה נכון מבחינת

איתן גינזבורג: כם שכל צו שיוצא מתוקף החוק הנוכחי הזה יועבר לוועדת הקורונה, אם נקבל החלטה גורפת כזו?

נינה כהן קרן: אין לנו הסתייגות מכך.

איתן גינזבורג: אז נצביע.

איתן גינזבורג: מי בעד להעביר את הצו לוועדת הקורונה?

ארבל אסטרחן: אז זה וצווים אחרים ככל שיהיו.

ארבל אסטרחן: הצבעה בעד העברת הצו לאישור הוועדה – 3 נגד – אין נמנעים – אין ההצעה להעביר את הצו לתיקון ולקיום תוקפן של תקנות שעת חירום (נגיף הקורונה החדש – הגבלת פעילות) (שינוי התוספת לחוק), התש"ף-2020, לפי חוק לתיקון ולקיום תוקפן של תקנות שעת חירום (נגיף הקורונה החדש-הגבלת פעילות), התש"ף-2020 לדיון בוועדת הקורונה, נתקבלה.

איתן גינזבורג: פה אחד, עבר.

איתן גינזבורג: יועבר הצו הזה וכל הצווים שיוצאו מתוקף חוק זה – לדיון ואישור בוועדת הקורונה.

איתן גינזבורג: הצעת חוק הביטוח הלאומי (הוראת שעה - נגיף הקורונה החדש) (הוראות מיוחדות לעניין ביטוח אבטלה), התש"ף

איתן גינזבורג: -2020 << הצח >>

איתן גינזבורג: נעבור לסעיף הבא על סדר היום: קביעת ועדה לדיון בהצעת חוק הביטוח הלאומי (הוראת שעה - נגיף הקורונה החדש) (הוראות מיוחדות לעניין ביטוח אבטלה).

איתן גינזבורג: המלצת הלשכה המשפטית היתה להעביר את זה לעבודת העבודה, הרווחה והבריאות.

איתן גינזבורג: במליאה נשמעו הצעות אחרות, כגון – ועדת הכספים וועדת החוקה, חוק ומשפט.

איתן גינזבורג: יושב-ראש ועדת העבודה והרווחה מבקש כי ההצעה תועבר לדיון בוועדת העבודה והרווחה.

טלי פלוסקוב: טבעי לחלוטין.

טלי פלוסקוב: זה נושא שכן שייך לוועדת העבודה, הרווחה והבריאות.

טלי פלוסקוב: גם החוקים הקודמים לגבי אבטלה עברו בוועדת העבודה, הרווחה והבריאות.

טלי פלוסקוב: אין שום סיבה שזה יעבור לוועדה אחרת.

איתן גינזבורג: חבר הכנסת שטרן?

איתן גינזבורג: אז אנחנו נצביע.

איתן גינזבורג: מי בעד העברת הצעת חוק הביטוח הלאומי (הוראת שעה - נגיף הקורונה החדש) (הוראות מיוחדות לעניין ביטוח אבטלה), התש"ף-2020, לוועדת העבודה, הרווחה והבריאות?

איתן גינזבורג: ירים את ידו.

איתן גינזבורג: הצבעה ההצעה התקבלה.

איתן גינזבורג: פה אחד – עבר לוועדת העבודה, הרווחה והבריאות.

איתן גינזבורג: בקשת יו"ר ועדת חוקה להקדמת הדיון בהצ"ח הבאות, לפני הקריאה השניה והשלישית:1.

איתן גינזבורג: הצ"ח להארכת תוקפן של תקנות שעת חירום (נגיף הקורונה החדש) (אזור מוגבל) (מ/1330).

איתן גינזבורג: 2.

איתן גינזבורג: הצ"ח להארכת תוקפן של תקנות שעת חירום (נגיף הקורונה החדש)(בידוד במקום לבידוד מטעם המדינה) (מ/1331)

איתן גינזבורג: אנחנו עוברים לסעיף הבא - בקשת יו"ר ועדת חוקה להקדמת הדיון בהצ"ח הבאות, לפני הקריאה השניה והשלישית:1.

איתן גינזבורג: הצ"ח להארכת תוקפן של תקנות שעת חירום (נגיף הקורונה החדש) (אזור מוגבל) (מ/1330).

איתן גינזבורג: 2.

איתן גינזבורג: הצ"ח להארכת תוקפן של תקנות שעת חירום (נגיף הקורונה החדש)(בידוד במקום לבידוד מטעם המדינה) (מ/1331).

איתן גינזבורג: שתי הצעות החוק שנידונות בוועדת החוקה, חוק ומשפט.

איתן גינזבורג: הדיונים לקראת סיום ואנחנו מבקשים להעביר את זה לדיון במליאה לקראת שנייה ושלישית, ולהקדים את הדיון הזה, עם ההצבעה וסיום הדיונים שבהם.

איתן גינזבורג: שני חוקים שוועדת החוקה דנה בהם החל מיום ראשון השבוע, והם לקראת סיום.

איתן גינזבורג: אנחנו רוצים להקדים את הדיון בהם ולהעביר לדיון במליאה.

טלי פלוסקוב: אני חייבת להגיד לכם שהדיונים בוועדת החוקה הם מאוד עמוקים ויו"ר הוועדה באמת נותן לכל אחד, לכל צד להביע את עמדתו.

טלי פלוסקוב: רוב החוקים שיוצאים משם יוצאים בהסכמה.

איתן גינזבורג: מעבר לזה, הם גם חוקים שנעשים בהם שינויים מהותיים בתוך החוק.

איתן גינזבורג: לא מעבירים אותם as is.

טלי פלוסקוב: בראשון מדובר על אזור מוגבל והשני זה בידוד במקום לבידוד מטעם המדינה – מלונית.

טלי פלוסקוב: זה התבטל בסיבוב הראשון.

טלי פלוסקוב: זה חייב פתרון.

איתן גינזבורג: יש לך הסתייגות, אלעזר?

איתן גינזבורג: הם רוצים פטור - - -

אלעזר שטרן: לי יש הסתייגות.

אלעזר שטרן: זה כפוף למה שאמרתי קודם.

איתן גינזבורג: לא, זה לא קשור לחוק השב"כ.

אלעזר שטרן: אני יודע, אבל זה קשור לסדר של הכנסת.

אלעזר שטרן: היום זה יום שלישי.

אלעזר שטרן: אני חושב שלהעלות דיונים לעכשיו, מעכשיו להיום – יש אנשים שתכננו כל מיני דברים.

אלעזר שטרן: אני אומר את זה בקשר לתרבות שלנו.

אלעזר שטרן: אני, אגב, מקבל את המחמאות שחברת הכנסת טלי פלוסקוב אמרה על ועדת החוקה, חוק ומשפט.

אלעזר שטרן: זאת ועדה שיש בה דיונים עמוקים ומגיעים, ככל שניתן, להסכמות.

אלעזר שטרן: אבל להחליט עכשיו על להביא היום מה שלא ידענו עליו אתמול – אני לא חושב שאנחנו צריכים לתת יד לדבר הזה.

אלעזר שטרן: זה לא קריטי, נראה לי.

איתן גינזבורג: מתי הדיון אמור להתקיים, את יודעת?

קריאה: לא.

טלי פלוסקוב: אני מאמינה שהלחץ הוא בגלל אזור מוגבל.

אלעזר שטרן: אני לא יודע.

אלעזר שטרן: שיסבירו לנו.

איתן גינזבורג: אם הם יספיקו להניח היום – אז זה יכול לעלות היום, אבל אם הם לא יספיקו?

איתן גינזבורג: כי עוד לא הצביעו על החוקים האלה.

איתן גינזבורג: בשעה זו דנים בהם.

איתן גינזבורג: אם הם לא יספיקו להניח היום, וזה צריך להיות עד שעה מסוימת, זה יעלה מחר.

אלעזר שטרן: זה בסדר, אם זה יעלה מחר.

אלעזר שטרן: אם אתה רוצה היום – אני מבקש הפסקה להתייעצות, עם מה שקורה שם בוועדה.

איתן גינזבורג: אני מחדש את הדיון.

איתן גינזבורג: אנחנו ממשיכים עם בקשתו של יו"ר ועדת החוקה, חוק ומשפט להקדמת הדיון בהצעות החוק.

איתן גינזבורג: אז אני מעלה להצבעה את מתן הפטור, מי שבעד – בעד הקדמת הדיון.

איתן גינזבורג: הצבעה בעד – 3 נגד – אין נמנעים – אין בקשת יושב-ראש ועדת החוקה, חוק ומשפט להקדמת הדיון בהצעות החוק התקבלה.

איתן גינזבורג: ההצעה אושרה לשני החוקים.

איתן גינזבורג: הוספת ממלא מקום קבוע בוועדת הכספים, מטעם סיעת הרשימה המשותפת

איתן גינזבורג: אנחנו מתבקשים לאשר בקשה לאשר מינוי ממלא מקום קבוע בוועדת הכספים: מטעם הרשימה המשותפת יכהן חבר הכנסת עופר כסיף כממלא מקום קבוע.

איתן גינזבורג: מי בעד?

איתן גינזבורג: מי נגד?

איתן גינזבורג: הצבעה ההצעה למנות ממלא מקום בוועדת הכספים מטעם הרשימה המשותפת אושרה.

איתן גינזבורג: תודה, הבקשה אושרה.

איתן גינזבורג: פניית יושב ראש ועדת החוץ וביטחון בדבר טענת נושא חדש בעת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף-2020 (מ/1334)

איתן גינזבורג: אנחנו עוברים לנושא האחרון בסדר היום - פניית יושב ראש ועדת החוץ וביטחון בדבר טענת נושא חדש בעת הדיון בהצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה (הוראת שעה), התש"ף

איתן גינזבורג: -2020 (מ/1334).

פרנקל שור: אולי אני אציג את הנושא.

פרנקל שור: הצעת החוק עוסקת בהסמכת משרד הבריאות להסתייע בשירות הביטחון הכללי לאכן אנשים, לאכן מגעים שהיו סביב חולה קורונה מאומת.

פרנקל שור: אז אני מתייחסת להסדר שעליו נסוב הדיון.

פרנקל שור: במהלך הדיונים הוחלט לפצל את ההסדר: להכריז על הסמכת השירות לסייע באיתור חולים ולפצל את הסעיף שמאפשר לממשלה להכריז הכרזה כללית שניתן להסתייע בשירות כאשר יש התפשטות רחבת היקף.

פרנקל שור: אבל על מנת לתת למשרד הבריאות בכל זאת כלי מסוים, נדונו הצעות שונות בוועדה.

אלעזר שטרן: אני מבקש להבין – ההערות של מירי - - -

מירי פרנקל שור: לא, אלה לא הערות, אני רק מתארת את המהלך.

אלעזר שטרן: אני רוצה להתייחס למה שאת מתארת.

nrhמירי פרנקל שור: אני מתארת מה היה בדיון.

אלעזר שטרן: אני יודע, אני יודע, אבל שנייה – אני חושב שיש עניין מקדמי פה.

אלעזר שטרן: הדיון אתמול היה על חוק מפוצל.

אלעזר שטרן: זאת אומרת לפני שפיצלו את החוק, אבל בהנחה שיהיה חוק מפוצל.

אלעזר שטרן: זאת היתה האמירה של יושב-ראש הוועדה שליווה את הדיונים מהבוקר.

אלעזר שטרן: זה בא אחר הצוהריים למליאה לאישור הפיצול.

אלעזר שטרן: אני חושב – שמה שמתארת מירי הוא נכון, אבל השאלה שעולה לפני כן – אנחנו צריכים להבין האם באמת נפלה החלטה שאנחנו חוזרים למתכונת הפיצול.

איתן גינזבורג: אז אני אגיד לך כך:

איתן גינזבורג: אני עוד לא יודע אם נפלה החלטה.

איתן גינזבורג: שוחחתי על זה עם מאיר כהן, ואנחנו עוד לא יודעים מה יוחלט.

איתן גינזבורג: מי שצריך להחליט, אגב, בעיקר, זה יושב-ראש הכנסת.

איתן גינזבורג: זו לא החלטה שלנו ולא של אף אחד.

איתן גינזבורג: אני חושב שההסכמות שהגיעו אליהן אתמול צריכות להתקיים, אבל זו דעתי האישית.

איתן גינזבורג: ההחלטה היא בסופו של דבר של יושב-ראש הכנסת, זו הפררוגטיבה של יושב-ראש הכנסת לקבוע את סדר יומה של הכנסת.

איתן גינזבורג: שוחחתי גם עם מאיר כהן, סיכמתי עם מאיר כהן שנדון על נושא חדש כי נטען נושא חדש, ממילא, ולכן נדון בנושא חדש בוועדת הכנסת, נקבע האם זה נושא חדש או לא, ונמשיך להתקדם.

איתן גינזבורג: הלא ממילא מדובר בהצעת חוק שתגיע, בין אם תגיע ביום שני כפי שרצינו, ובין אם תגיע במועד אחר – צריך לדון בנושא הזה.

אלעזר שטרן: אבל יש הבדל איך היא תגיע.

איתן גינזבורג: אבל זה לא אני קובע.

איתן גינזבורג: כל מה שמירי פרנקל שור טוענת כרגע – היא רק מתארת את החוק.

איתן גינזבורג: אנחנו נדון בטענת הנושא החדש שהעלה אלי אבידר, שהוא קונקרטי לחוק, הוא ענייני anyway, האם זה נושא חדש כן או לא, וזה יחזור לוועדת החוץ והביטחון ואז יחליטו.

איתן גינזבורג: אני לא צריך לקבוע את סדרי הדיון של ועדת החוץ והביטחון.

אלי אבידר: אדוני היושב-ראש.

אלי אבידר: כשדיברתי בתחילת הישיבה אמרתי לך את הדברים על בסיס התרחשויות, כשראיתי שזה כבר עולה ובמיוחד כשהדיון הזה לא בוטל.

אלי אבידר: עכשיו קיבלתי כבר זימון להיום בשעה 13:00 לוועדת החוץ והביטחון, והדבר הזה הוא לא פחות ממטורף.

אלי אבידר: כלומר, זה לא פחות ממטורף לאחר שיש סיכום וראש הממשלה מבטל אותו.

אלי אבידר: ואם בתחילת הישיבה אמרתי לך שהוא דוהר לבחירות – אנחנו כבר בבחירות.

אלי אבידר: האיש הזה דוהר בטירוף, ואי אפשר לתת לזה יד.

אלי אבידר: לא יושב-ראש הכנסת, ואני לא מבין את יושב-ראש ועדת החוץ והביטחון.

אלי אבידר: יש הפרדת רשויות במדינת ישראל.

אלי אבידר: מה, הוא פקיד?

אלי אבידר: הוא כבר לא מזכיר ממשלה.

אלי אבידר: מה, הוא הפך להיות פקיד של ראש הממשלה עוד פעם?

איתן גינזבורג: אבל חבר הכנסת אבידר – מה אתה רוצה ממני?

אלי אבידר: אני לא רוצה ממך שום דבר, אני רק פשוט אומר: זו ועדת הכנסת, הציבור צריך לדעת מה קורה פה.

איתן גינזבורג: אז תכף תוכל להשמיע את דבריך בקשר לנושא חדש, גם אמרת את דבריך קודם, ובטח יהיו לך דברים להשמיע גם בוועדת החוץ והביטחון.

איתן גינזבורג: אנחנו בכל מקרה נדון בטענת הנושא החדש, שביקשת לדון.

אלעזר שטרן: איתן, אני אגיד לך מה אתה רוצה באמת.

אלעזר שטרן: אני אגיד לך מה אתה כן יכול, מה חבר הכנסת אלי אבידר רוצה ממך.

איתן גינזבורג: אני יודע מה אתה רוצה ומר.

אלעזר שטרן: מה?

איתן גינזבורג: לשמור על כבודה של הכנסת.

אלעזר שטרן: לתת לך הצעה איך עושים את זה.

אלי אבידר: אם הסיכום עומד מאתמול אני חושב שעד שתתקבל החלטה אתה צריך לעצור את הדיון הזה.

אלי אבידר: ברגע שיתקבל סיכום - - -

איתן גינזבורג: הנושא חדש הוא נכון בכל מקרה.

אלי אבידר: תבטל את הדיון הזה, תגיד – היה סיכום - - -

אלעזר שטרן: עכשיו באמת – אני רוצה להגיד לך: יש לך כוח.

אלעזר שטרן: אתה יושב-ראש ועדת הכנסת.

אלעזר שטרן: נכון, אמרתי לך קודם שהפגיעה היא בכולנו יחד.

אלעזר שטרן: חלק מהתפקיד של הוועדה הזו זה לשמור על מעמדה של הכנסת.

אלעזר שטרן: אם אתה חושב שהדבר הזה לא ייעשה, שב-13:00 בצוהריים היום יקבעו דיון – תדע, זה רק בידך.

אלעזר שטרן: אתה יודע איך זה רק בידך?

אלעזר שטרן: – לא לדון עכשיו בנושא חדש.

אלעזר שטרן: אתה קובע מתי ידונו על נושא חדש, לא יושב-ראש ועדת החוץ והביטחון, לא יושב-ראש הכנסת ולא ראש הממשלה.

אלעזר שטרן: תקבע דיון אחר, היום בערב אם אתה רוצה, לדיון בנושא חדש, והנה – אין דיון של ועדת כנסת ב-13:00 בצוהריים.

איתן גינזבורג: אתה מבקש שאני אשתמש בכוח שלי, אנצל אותו כדי למנוע דיון בוועדה אחרת.

איתן גינזבורג: אני אומר לך שעניינית זה לא נכון, מכיוון שגם אם הסיכום עומד בעינו, ואני מקווה שהוא יעמוד בעינו, הטענה לנושא חדש לגבי סעיף 22א' לחוק ביחס לצו - - - של ראש הממשלה - -

אלעזר שטרן: צריכה להידון פה.

איתן גינזבורג: - - לא קשור לפיצול.

איתן גינזבורג: לכן, אם יושב-ראש ועדת החוץ והביטחון שביקש ממני כבר אתמול לדון בזה.

אלעזר שטרן: אבל אתה יכול לדון בזה כשהוא קובע דיון עכשיו.

אלעזר שטרן: עדכן אותך חבר הכנסת אבידר שעכשיו הוא קיבל הודעה על דיון ב-13:00.

אלעזר שטרן: אם ועדת הכנסת לא תדון בנושא חדש אז אי אפשר להמשיך את הדיון שם עד שיהיה נושא חדש או לא יהיה נושא חדש.

איתן גינזבורג: כלומר, זה לא טיעון ענייני.

קריאות: - - -

אלי אבידר: אבל הסיכום עומד, מאתמול.

אלי אבידר: למה אתה מקיים את הדיון?

איתן גינזבורג: אני מקיים את הדיון בגללך.

איתן גינזבורג: אתה ביקשת לטעון נושא חדש.

איתן גינזבורג: אתה רוצה למשוך אותו?

איתן גינזבורג: אתה ביקשת נושא חדש ואנחנו דנים בנושא חדש.

איתן גינזבורג: הנושא החדש לא קשור בכלל לסיכום.

איתן גינזבורג: הנושא חדש נוגע לחוק, והחוק מדבר על סעיף 22א' שאתה לגביו התייחסת כנושא חדש.

איתן גינזבורג: אתה רוצה למשוך את הבקשה?

איתן גינזבורג: הדיון הזה יתאיין.

איתן גינזבורג: אבל ברגע שיש נושא חדש, אני אעביר את זה לוועדת החוץ והביטחון ושם תתקעו את הדיון.

איתן גינזבורג: מה אתם רוצים, שאני אתקע את הדיון בחוץ וביטחון?

אלעזר שטרן: כן, אני רוצה שבנסיבות האלה אתה תתקע דיון בוועדת החוץ והביטחון.

אלי אבידר: איתן, תראה.

אלי אבידר: היה סיכום אתמול.

אלי אבידר: הסיכום עדיין עומד.

אלי אבידר: ברגע שהוא עומד אני חושב שאין צורך לקיים את זה.

אלי אבידר: ברגע שהסיכום יבוטל – זמן אותנו, נעשה את הדיון בנושא חדש - - -

איתן גינזבורג: למה?

איתן גינזבורג: למה אני צריך להשאיר דברים פתוחים בוועדה שלי?

אלעזר שטרן: אלי אבידר, אתה ביקשת נושא חדש?

אלעזר שטרן: תגיד לפרוטוקול - -

קריאות: - - -

אלעזר שטרן: - - שאם הסיכום עומד – אתה תמשוך.

איתן גינזבורג: לא.

איתן גינזבורג: נו, באמת.

איתן גינזבורג: בסדר.

איתן גינזבורג: הבנתי את הטענות, ואני מבקש לתת לעורכת הדין פרנקל שור להמשיך בדברים, ואז תטען נושא חדש.

מירי פרנקל שור: אז כפי שהסברתי – הצעת החוק שהונחה על שולחן הוועדה לפיה הממשלה היתה רשאית להכריז על הסמכת השירות לסייע למשרד הבריאות בשני מקרים – "אם שוכנעה כי בשל חשש ממשי להתפשטות רחבת היקף של המחלה קיים צורך מיידי וממשי בהסתייעות בשירות" זאת אומרת, השירות יוכל לאכן לפי בקשת משרד הבריאות בכל המדינה.

מירי פרנקל שור: את הסעיף הזה הוצע לפצל.

מירי פרנקל שור: הוועדה נשארה עם דרישה לקדם סעיף שניתן להסתייע בשירות רק במקרים פרטניים וייחודיים, הוסף סעיף שניתן יהיה להסתייע בשירות כאשר מספר החולים עולה על 200 ביום.

מירי פרנקל שור: חולה מעל ל-200 יועבר לאיכון השירות, ואנחנו הצענו להוסיף סעיף סל שעניינו – "אם התקיימו נסיבות חריגות המנויות בתוספת".

מירי פרנקל שור: לצאת זאת, על מנת להשלים את המהלך הצענו סעיף, להלן סעיף 22(א) שעליו הגיש חבר הכנסת אבידר טענה לנושא חדש, והוא קובע: "ראש הממשלה רשאי, בצו לאחר שהונחה בפניו המלצת צוות השרים לענייני קורונה באישור ועדת החוץ והביטחון של הכנסת לשנות את התוספת".

מירי פרנקל שור: על הסעיף הזה מבקש חבר הכנסת אבידר לטעון שהוא נושא חדש.

אלי אבידר: אדוני היושב-ראש, על פי סעיף 85 לתקנון הכנסת טענתי כי סעיף 22(א) להצעת החוק מהווה סעיף חדש.

אלי אבידר: ראשית, סעיף 22(א) להצעת החוק לא נזכר בנוסח הצעת החוק שאושר בקריאה הראשונה.

אלי אבידר: שנית, הסעיף מעניק לראש הממשלה סמכות לשנות את התוספת לחוק בהמלצת צוות השרים ובאישור ועדת החוץ והביטחון, סמכות שלא היתה נתונה לפני כן בנוסח הקודם בקריאה הראשונה.

אלי אבידר: אלה הטיעונים לטענת נושא חדש, אדוני.

מירי פרנקל שור: לעמדתי הנושא הוא אינו נושא חדש.

מירי פרנקל שור: נכון שההצעה הספציפית הזאת לא נכללה בהצעת החוק שהונחה לקריאה ראשונה, אבל הסוגיות הנובעות מתי ניתן להסתייע בשירות הביטחון הכללי הן בעצם ליבת הצעת החוק שבה דנה ועדת החוץ והביטחון.

מירי פרנקל שור: ההצעה, לעמדתי, משתלבת בתוך ההצעה וכל ההסדר הזה מהווה הסדר קוהרנטי.

מירי פרנקל שור: לכן, בעצם, זה תפקידה של ועדה בכנסת כאשר היא דנה בהצעת החוק – להציע הצעות שמשתלבות ונכנסות למסגרת הצעת החוק.

מירי פרנקל שור: ולכן ההצעה הזו – גם היינו חייבים אותה על מנת להשלים את סעיף הסל בנסיבות החריגות שאמור לעמוד בתוקפו רק שלושה שבועות, ולכן לעמדתי, מכל הטיעונים האלה הסעיף הזה אינו מהווה נושא חדש.

בועז טופורובסקי: אני חושב שבהצעת חוק ראשונית בכל כך הרבה נושאים – זאת אומרת, בפעם הראשונה אנחנו נותנים לשב"כ הוראה לעקוב אחרי אזרחי מדינת ישראל, הוראה שהיא מנוגדת לדעתו של ראש השב"כ, דרך אגב, אנחנו צריכים להישמר מאוד מאוד מכל שינוי וכל רעיון חדש שמנסים בו.

בועז טופורובסקי: אנחנו הצבענו עליו בניגוד לדעתי בקריאה הראשונה.

בועז טופורובסקי: אם עכשיו יש ניסיון לשנות ולהוסיף עוד סמכויות לרשות המבצעת שלא במסגרת הנוסח שהצבענו עליו, אנחנו חייבים בוועדה הזו להחמיר ולקבוע שזה נושא חדש.

בועז טופורובסקי: אם זה היה חשוב כל כך היו חושבים עליו לפני.

בועז טופורובסקי: גם כך הצעת החוק הזו היא בעייתית.

בועז טופורובסקי: לכן לדעתי בלי ספק עלינו לקבוע שזה נושא חדש, ולהיות מאוד מאוד מחמירים עם כל סעיף וכל אות ופסיק בחוק הזה שמקנה לשב"כ יכולת לעקוב אחרי אזרחי מדינת ישראל.

אלעזר שטרן: אני לא יודע אם חבר הכנסת אבידר צודק בהקשרים של למה ראש הממשלה עושה את זה.

אלעזר שטרן: הוא חושב שראש הממשלה רוצה להשתמש בכלי הזה כמכשיר בבחירות.

אלעזר שטרן: אני לא יודע הוא צודק ואני גם לא יכול לסתור את העמדות שלו לנוכח ההיסטריה מסביב לחוק הזה.

אלעזר שטרן: אבל אני לפחות חושב שגם בהמשך למה שאמרה היועצת המשפטית של ועדת החוץ והביטחון – ומירי דיברה על מוסמכים לתת לשב"כ, כל החוק הזה הוא באמת – לתת לממשלה סמכויות להורות את השב"כ.

אלעזר שטרן: זה לא לתת לשב"כ.

אלעזר שטרן: הרי החוק הזה בא להסמיך את הממשלה איזה הוראות לתת.

אלעזר שטרן: לכן, גם הכותרת של החוק, אפילו, בעיניי מסתירה את כוונת החוק עצמו.

אלעזר שטרן: עכשיו, בלי קשר לדברים האלה – כן או לא – החוק בא לתת לממשלה סמכות שאין לה היום, ואין לה את הסמכות.

אלעזר שטרן: נכון שאחרי זה גם השב"כ יצטרך לסדר את זה אצלו.

מירי פרנקל שור: אבל זה גם להסמיך את השירות - - -

אלעזר שטרן: אני מסכים, אני מסכים, אבל מעל לשירות הוא בא לתת לממשלה את היכולת להגיד את זה.

אלעזר שטרן: לכן, זה שקוראים לזה בכלל חוק השב"כ – הוא בא להסתיר שלמי שנותנים פה את הסמכות הגדולה הזו, הראשונית הזאת, הלא דמוקרטית, כל אחד יקרא לזה איך שהוא רוצה – זה לממשלה.

אלעזר שטרן: לכן אני חושב שהדיונים האלה בחוק כזה של לשבת עכשיו ולהגיד ב-13:00 בצוהריים – אני עוד לא קיבלתי את ההודעה, אני מניח שאקבל אותה בדקות האלה, בשורה תחתונה – אני חושב שהבקשה לנושא חדש היא בקשה צודקת.

איתן גינזבורג: מי עוד רוצה לטעון?

אוריאל בוסו: אני למעשה חושב שמה שהצבענו בעדו בקריאה הראשונה והתיקונים שמוסיפים – הרי אותה ביקורת שהיתה למי שהתנגד זו אותה ביקורת על מהות החוק הזה.

אוריאל בוסו: זה בדיוק המשך ותיקון ל - - -

קריאות: - - -

איתן גינזבורג: יושב-ראש ועדת החוץ והביטחון הצטרף אלינו.

איתן גינזבורג: אתה מעוניין להוסיף דבר מה, ביחס לנושא החדש?

צבי האוזר: בהינתן דיון על נושא חדש, ההסדר הוא בליבת החוק, במהות, ולכן אני אגיד במילה אחת: אני לא חושב שזה נושא חדש.

צבי האוזר: זו טיבה של ועדה, זו טיבה של עבודת ועדה.

צבי האוזר: אין לי ספק שבזמן הקצר שהייתי כאן – חוק שנכנס לוועדה בקריאה ראשונה, אני לא רואה שהוא יוצא אחד לאחד מילולית לקריאה שנייה ושלישית בסוף, ולכן אני חושב שזה לא נושא חדש, וצריך להסיר את הטענה הזאת.

אלעזר שטרן: אפשר?

אלעזר שטרן: רק לחזור קצת על הדברים מתחילת הישיבה, שזה קשור גם לנושא החדש.

אלעזר שטרן: יש פה בעיה של סיכום ושל תרבות של הכנסת.

אלעזר שטרן: אתמול היה סיכום בערב.

אלעזר שטרן: הסכמנו, נענינו – היית חלק מזה, אני מניח - - -

צבי האוזר: לא, אני שמתי בצד, אני - - -

אלעזר שטרן: מה שאנחנו הבאנו לשולחן זו הסכמה שזה ייגמר בדיון בכנסת בלי פיליבסטר, עם דיון של 4 או 6 שעות, 5 שעות – כמה שסוכם.

אלעזר שטרן: ובסוף תהיה הצבעה.

אלעזר שטרן: ככה עזבנו את המשכן אתמול וככה באנו הבוקר, לדיון.

אלעזר שטרן: הנושא החדש הזה שאפשר לדון עליו היה מוכן גם למשיכה אחורה, על אף שזה לא נאמר בסיכום, אבל כחלק מרוח הסיכום.

אלעזר שטרן: כמו שהתחייבנו – לתת לקדם את זה, בשביל להביא את זה ביום שני, להסיר מכשולים – לא משנה איזה, שהיו אז.

אלעזר שטרן: אני חושב שבפליק פלאק הזה מסיכום – כל סיכום שהוא, חזרה ממנו פוגעת בעבודת הכנסת, באמון שבין חברי הכנסת.

אלעזר שטרן: על אחת כמה וכמה שהסיכום נעשה בסמיכות גדולה כזו ומכניס את הכנסת למה שאני מבין – לא שמעתי אותו אומר אישית את זה, אבל שמעתי אנשים שמדברים בשמו, שגם הוא חושב שהגזמנו כבר בהצעות ובהחלטות האלה שאנחנו מכניסים לסדר היום.

אלעזר שטרן: דרך אגב, אתמול בוועדת הכספים היה דיון שגם יושב-ראש ועדת הכספים, חבר הכנסת משה גפני, גם סגן השר יצחק כהן – התרעמו מאוד ואמרו שהם יעשו את הכל על זה שהעברת הרשות לנפגעי השואה ממשרד האוצר למשרד לשוויון חברתי נעשתה בהתראה של שעה וחצי – בין 21:00 בלילה ל-22:22 כשהיו שבעה חברי כנסת.

אלעזר שטרן: אנחנו חושבים שצריך לעצור את התרבות הזאת, אפילו, ללא קשר לחשיבות הנושא הזה.

אלעזר שטרן: בסוף הזה כולנו תחת אותה כותר, קוראים לנו חברי כנסת, וכשאנחנו מפרקים את המושג הזה "כנסת", בהסכמות, בהתראות, בדיונים מעכשיו לעכשיו אחרי סיכומים – אני לא יודע, יכול להיות שצריך לקום גם מול ראש הממשלה ולהגיד לראש הממשלה – אדוני, בשביל זה יש הפרדת רשויות במדינת ישראל.

אלעזר שטרן: זה מה שאני חושב.

אלעזר שטרן: ואמרתי לך, אפרופו נושא חדש – אני מניח שזה לא היה אישו אם היינו נצמדים לסיכום.

איתן גינזבורג: אמרתי את דעתי – אני חושב שצריך לעמוד בסיכומים שסוכמו, ואין שום סיבה של לדון בחוק הזה ביום שני כפי שנקבע.

איתן גינזבורג: אני לא מכיר כרגע החלטה אחרת, וזו הפררוגטיבה של יושב-ראש הכנסת לקבוע את סדרי הדיון בבית.

איתן גינזבורג: הסיכום אתמול היה כמובן על דעתו – שאלתי אותו וזה אושר.

איתן גינזבורג: אם יש רצון לפתוח ולעשות שינוי כלשהו מנסיבות או סיבות כאלה ואחרות, ראוי שזה יהיה בהידברות עם הגורמים.

צבי האוזר: אני רוצה ברשותך לומר – חבר הכנסת שטרן, אני מסכים עם מה שאתה אומר.

צבי האוזר: מי כמוך יודע שאני חושב שבבית הזה צריכים להיות כללי משחק, צריכים להיות כללי נימוס, כללי התנהלות שכולם מחויבים בהם.

צבי האוזר: לכל אחד יש את התפקיד שלו – לקואליציה יש תפקיד שלה ולאופוזיציה יש תפקיד שלה, ויש לנו מעת לעת דיון.

צבי האוזר: עמדתי האישית, כפי שהיתה ידועה אתמול לאורך כל הדיון – אני חשבתי ועדיין חושב, ונדמה לי שהנתונים של הבוקר מחזקים את אותה תפיסה - - -

אלעזר שטרן: לא ניכנס לזה, אני לא חושב.

אלעזר שטרן: אבל לא ניכנס.

צבי האוזר: אני אומר לך את תפיסתי הסובייקטיבית והיא קונסיסטנטית במובן הזה שאני חשבתי שאל מול האתגר העומד בפנינו אנחנו צריכים לנקוט בצעד לא שגרתי, אולי יצירתי, של לפצל את החוק, לאפשר כבר אתמול בלילה את אותו כלי במתכונת מוגבלת וזמנית למשרד הבריאות ולנהל את הדיון החשוב, המהותי, הקריטי – בתהליך, שאם בג"ץ אמר שיהיה מהיר ולא חפוז – אפילו לא מהיר.

צבי האוזר: שיהיה בהליך חקיקה טוב, ראוי, בזמן, כאשר יש את הכלי – כמובן קצוב בזמן, כמובן לא חפוז.

צבי האוזר: אתמול ראיתי לנכון, הגם שהאופוזיציה עושה את שלה, הקואליציה צריכה לעשות את שלה, יכול להיות שהיינו צריכים להישאר עד 02:00 או 04:00 לפנות בוקר – הדברים האלה לא נדירים בבית הזה.

צבי האוזר: משרד הבריאות הפעיל את אותו שיקול דעת אתמול.

צבי האוזר: אני, כמובן, לא נכנס בנעליו.

צבי האוזר: הסתכלותי לגבי הפיצול של החוק ממוקדת אך ורק בדבר אחד: הצלת חיי אדם, ולתת להם את הכלי באופן מיידי.

צבי האוזר: בהינתן שמשרד הבריאות אתמול בערב ראה לנכון שהסיכום שסוכם כאן בשל הדינמיקה הפרלמנטרית מקובל עליו והם יודעים לתת מענה במערכת האפידמיולוגית ללא הכלי למהלך שבוע נוסף עד יום שני – מבחינתי הדבר נכון וראוי.

צבי האוזר: ממה שאני מבין – המספרים מדברים בעד עצמם.

צבי האוזר: הם יפעילו את שיקול דעתם - - -

אלעזר שטרן: איזה מספרים.

אלעזר שטרן: אני אגיד לך – בגלל שאתה אומר מספרים, שהצוותים האפידמיולוגים זה שלוש אחיות בדרום וארבע אחיות בתל אביב, שזה כל הצוותים האפידמיולוגים שעושים את התחקירים האלה לפני שזורקים את השב"כ פנימה.

צבי האוזר: יכול להיות.

צבי האוזר: אני אומר את זה בצורה קצת פיוטית: יכול להיות שצריך להעניש את הממשלה אבל אסור להעניש את אזרחי מדינת ישראל.

אלעזר שטרן: לזה אני מסכים.

קריאות: - - -

צבי האוזר: לעניין ההסכמים אין לי אתך שום מחלוקת.

צבי האוזר: אני מצטרף לזה שיושב-ראש הכנסת קובע בסופו של דבר את סדרי הדיון – הדבר יונח לפתחו והוא, כמובן, מחליט כיצד יהיה.

צבי האוזר: הנושא הזה כפי שהועלה, לדעתי המקצועית העקרונית בלי קשר מתי יתקיים הדיון – הנושא איננו נושא חדש בדיון הקונקרטי שאנחנו מקיימים עכשיו, ולכן ראוי להסירו.

צבי האוזר: בין אם בסוף נמצא את עצמנו בתהליך א' או תהליך ב'- זה איננו נושא חדש.

צבי האוזר: לכן, באשר למהות הדברים, יהיה דיון עם יושב-ראש הכנסת, והוא יכריע.

צבי האוזר: אנחנו, כוועדה – גם ביקשתי לכנס אותה ולדון ברביזיה – גם בה צריך להכריע, אם לקבל או להסיר.

אלעזר שטרן: למה צריך להכריע?

אלעזר שטרן: אתה הכרעת.

אלעזר שטרן: זימנת דיון ל-13:00 לעניין הרביזיה.

צבי האוזר: הרביזיה היא - - -

אלי אבידר: צביקה, אני רואה את המבוכה שלך, ואני מבקש ממך בשביל ההיסטוריה: אתה לא חייב להצדיק כל דבר.

אלי אבידר: זה לא מכבד אותנו כחברי כנסת, באמת.

אלי אבידר: היה סיכום אתמול, הבוקר הוא קם והחליט שהוא מפר את הסיכום.

אלי אבידר: אתה יכול להגיד – זה לא בידיי, אתה יכול להגיד – יושב-ראש הכנסת כפה עליי, אתה לא צריך להצדיק אותו.

אלי אבידר: בבקשה אל תיכנס למספרים.

אלי אבידר: אני שמעתי את דעתך אתמול ואני באמת מנסה כי חשבתי שאתמול בערב הגענו לאיזשהו סיכום שאנחנו יותר לא נתקוטט, כי אני חושב שזה לא מכבד את הכנסת.

אלי אבידר: אז בעניין הזה אני מבקש ממך.

אלי אבידר: אמר לפניך, עוד לפני שהיית – היה כאן יושב-ראש הוועדה איתן גינזבורג, והוא אמר את זה בצורה מכובדת ביותר, ואני מעריך את מה שהוא אמר, שסיכומים צריך לכבד, אבל זה מה שיש ולדעתו צריך לקיים את הדיון הזה.

אלי אבידר: אני מבקש ממך – תראה, אפשר להצדיק הכל.

אלי אבידר: אתה גם עורך דין.

אלי אבידר: לא צריך להצדיק את הבושה הזאת.

צבי האוזר: אין לי אתך ויכוח לעניין הסכמים.

צבי האוזר: עמדתי אתמול היתה מנוגדת לעמדת משרד הבריאות.

צבי האוזר: אני חושב שעמדת משרד הבריאות לדחות לא היתה נכונה - - -הגורם המקצועי - - -

אלי אבידר: אני רק אגיד משפט: לא צריך להצדיק פה כל דבר.

אלי אבידר: מתנהל פה תהליך כדי שאנחנו מספיק צעירים, כשבעוד 20-15 שנה כשידברו על זה אנחנו נבוא כעדים נוכחים בהרצאות באוניברסיטה כשדוקטורנטים יכתבו על הבושה שקורית כאן עכשיו.

אלי אבידר: לפחות בוא לא נכניס לדברי הימים של הכנסת את הדברים.

אלי אבידר: אל תצדיק את הבושה הזאת.

איתן גינזבורג: אני רוצה לומר לצורך הצדק ההיסטורי שעל אף הסיכום או לפני הסיכום – יושב-ראש ועדת החוץ והביטחון אמר שלדעתו הסיכום הזה לא נכון ושצריך להמשיך עד מתי שיסתיים, אבל הוא כיבד - - -

אלי אבידר: אני לא ביקשתי את הסיכום הזה.

אלי אבידר: אני הייתי נגד הסיכום הזה.

אלי אבידר: אתם באתם וביקשתם מהאופוזיציה - - -הסיכום הזה היה בין סגן שר הבריאות למאיר כהן.

אלי אבידר: אני חשבתי אתמול עד הרגע האחרון שזו טעות ו - - -

איתן גינזבורג: אני לא רוצה לדבר על מאחורי הקלעים, על מי יזם מה – זה לא חשוב.

איתן גינזבורג: יש סיכום, יש הסכמות - - -

אלי אבידר: יש איזו אמרה בערבית שאגיד לך אחר כך, שלא צריך להצדיק כל דבר.

איתן גינזבורג: אני רוצה לעבור להצבעה.

איתן גינזבורג: מי בעד ההצעה של אלי אבידר לראות בנושא הזה נושא חדש?

איתן גינזבורג: ירים את היד.

איתן גינזבורג: מי נגד?

איתן גינזבורג: הצבעה בעד – 3 נגד – 5 נמנעים – אין טענת נושא חדש של חבר הכנסת אלי אבידר לא נתקבלה.

איתן גינזבורג: הטענה לא התקבלה.

אלי אבידר: אני מבקש רביזיה, אדוני.

אלעזר שטרן: גם אני.

איתן גינזבורג: מאה אחוז.

איתן גינזבורג: נודיע על רביזיה.

איתן גינזבורג: אני מודה לכולם, הישיבה הסתיימה.